
הנדון: INNOVATION GROUP קבלן בינוי ושיפוץ מרפסות שגרירות ישראל רומא - משאבים חומריים

	1
	יחידה מקצועית במשרד
	אגף משאבים חומריים + שגרירות ישראל רומא

	2
	נתוני הספק
	INNOVATION GROUP קבלן בינוי ושיפוץ רומא איטליה

	3
	פירוט העבודות הנדרשות על ידי הספק
	העבודות מיועדות לטיפול ב 4 מרפסות בקומות 3+4 של בניין הנציגות. כיום המרפסות מוזנחות, מהוות מפגע תברואתי, מפגע בטיחותי, פוגעות בחזות הבניין, פוגעות בתקינות מעטפת המבנה, הסדרת המרפסות חיונית גם לצורך מניעת רטיבות בקומות התחתונות. הרטיבות שמגיעה מהמרפסות מקורה במי גשמים, פוגעת בתפקוד התקין של היחידות השונות שממוקמות בנציגות. העבודות הנדרשות כוללות בין היתר:
פינוי חפצים ואשפה על ידי מנוף.
עבודות איטום למניעת חדירת מים ורטיבות.
העברת מדחסי מזגנים שמונחים על הרצפה והתקנתם בצורה מקצועית.
התקנת מרזבים.
החלפת מרצפות. 

	4
	הצעות מחיר שהתקבלו – קבלני שיפוץ ובינוי רומא
	היחידה המקצועית פנתה לקבלת הצעות מחיר מקבלנים מקומיים. התקבלו הצעות מ 2 קבלנים מקומיים. עקב מורכבות ודחיפות ביצוע העבודה לא ניתן היה להשיג הצעות נוספות (הגשת הצעת מחיר כרוכה בבדיקה יסודית של המבנה, עמידה בלוח זמנים קצר ובדיקות בטחון). להלן ההצעות שהוגשו:

	
	
		#
	שם המציע
	הצעת מחיר יורו כולל 22% מע"מ מקומי

	1
	INNOVATION GROUP
	96,380 יורו

	2
	BALTOR
	118,218 יורו

	3
	ספק שלישי באיטליה הוזמן להגיש הצעה אך הודיע שלא יכול לעמוד בלוח הזמנים הקצר ולכן הסיר מועמדותו 




	5
	נימוקים לבחירה בספק זה על סמך 2 הצעות מחיר בלבד
	בחירה בהצעה הזולה ביותר - הוגשה על ידי  INNOVATION GROUP: 96,380 יורו כולל מע"מ. חברה מוכרת שעבדה על גג הנציגות בעבר.
יש לבצע את העבודות בדחיפות. מי גשמים חודרים לתוך מבנה הנציגות, גורמים להחמרת הבעיה ופוגעים בתפקוד התקין של הנציגות. יש קושי להשיג הצעות מחיר נוספות. מדובר בפרויקט קטן יחסית הדורש מיומנויות רבות כולל מנוף. קבלת כל הצעה נוספת אורכת זמן לצורך סיור במקום והגשת הצעה בכתב. 

	6
	תקופת התקשרות
	החל מהוצאת הזמנה חתומה למשך עד 31.12.2025.

	7
	סעיף תקציבי 
	פריט התחייבות: 09510212, סעיף תקציבי: 09004031212102

	8
	החלטה
	[bookmark: _Hlk201581389]ועדת המכרזים מאשרת את בקשת אגף משאבים חומריים לערוך התקשרות עם קבלן מקומי ברומא לצורך טיפול במרפסות השגרירות כולל שיפוץ, ניקיון ואיטום. בחירה בהצעת INNOVATION GROUP על סך 96,380 יורו כולל מע"מ מקומי, בהיותה ההצעה הזולה ביותר. הנציגות תפעל להשבת המע"מ לאחר התשלום. בנוסף לנ"ל - עד 10% בלתי צפוי מראש. אין לראות בפרוטוקול זה התקשרות או התחייבות להתקשרות כלפי הספק. לצורך מימוש אישור ועדת המכרזים, יש לפתוח הזמנת רכש \ משימה תקציבית במרכבה ו/או הסכם עם הספק שיחתמו על ידי מורשי החתימה של המשרד. בלא הזמנה \ משימה ו/או חוזה חתומים כנדרש לעיל, לא ניתן להתחיל במתן השירותים ו/או קבלת הטובין.

	9
	תח"מ
	3(31)(ב) התקשרות של הנציגות בחו"ל עם ספק מקומי בחו"ל

	10
	פרסום באינטרנט ללא המתנה 14 יום 
	נדרש פרסום באינטרנט לפי תח"מ 3א(א)(ב) לתקנות חוק חובת המכרזים. עקב דחיפות ביצוע העבודות, מבוקש פטור מפרסום מקדים – בכפוף לאישור ועדת הפטור המשרדית, בהתאם לתח"מ 3א(ג).

	11
	כללי רכש חו"ל
	לפי כללי רכש חו"ל התקשרות של הנציגות בחו"ל עם ספק מקומי בחו"ל עד 500,000 ₪ - בסמכות ועדת המכרזים. 



	_________
יו"ר הוועדה
	
	__________
נציג כספים
	____________
נציג לשכה משפטית





בהמשך להחלטת ועדת מכרזים מתאריך _________________________

הנדון: INNOVATION GROUP קבלן בינוי ושיפוץ מרפסות שגרירות ישראל רומא - משאבים חומריים

דיון ועדת פטור משרדית בדיון מיום ___________________
משתתפים: 
מר עדן בר טל, מנכ"ל, יו"ר
עו"ד תמר קפלן-תורג'מן, היועצת המשפטית
מר עפר פלג, חשב המשרד
ועדת הפטור המשרדית מאשרת את בקשת אגף משאבים חומריים לערוך התקשרות עם קבלן מקומי ברומא לצורך טיפול במרפסות השגרירות כולל שיפוץ, ניקיון ואיטום. בחירה בהצעת INNOVATION GROUP על סך 96,380 יורו כולל מע"מ מקומי, בהיותה ההצעה הזולה ביותר.
הנציגות תפעל להשבת המע"מ לאחר התשלום.
תקופה התקשרות החל מהוצאת הזמנה חתומה ועד 31.12.2025. 
נדרש פרסום באינטרנט לפי תח"מ 3א(א)(ב) לתקנות חוק חובת המכרזים. הוועדה מאשרת פטור מפרסום מקדים, בהתאם לתח"מ 3 א (ג') עקב דחיפות ביצוע העבודות.
תח"מ 3(31)(ב) התקשרות של הנציגות בחו"ל עם ספק מקומי בחו"ל.

_______________________________________________________________
אישור ועדת פטור משרדית
	__________
עדן בר טל
מנכ"ל, יו"ר
	____________
עו"ד תמר קפלן-תורג'מן
היועצת המשפטית
	____________
עפר פלג - חשב

